paragraph_text: Saab JAS 39 Gripen je laki borbeni zrakoplov kojeg je razvila švedska tvrtka "Swedish aerospace company SAAB" i nalazi se u sastavu zračnih snaga: Švedske, Češke, Mađarske a naručen je i od Južnoafričke Republike. Radi se od višenamjenskom borbenom zrakoplovu koji je nasljednik lovačkog zrakoplova 3. generacije SAAB 37 Viggen a njegova najnovija inačica Gripen E ima naprednu opciju superkrstarenja koja je standardno obilježje zrakoplova 5. generacije kao što je američki zrakoplov F-22 i 4.5 generacije kao što je francuski zrakoplov Rafale Dassault Rafale.